+-----------------------------------------------------------------------+
| 1.  นโยบายและภาพรวมการประกอบธุรกิจ                                      |
+-----------------------------------------------------------------------+

บริษัท ไทยคาร์บอนแบล็ค จำกัด (มหาชน) จัดตั้งขึ้นในปี ค.ศ. 1978
เพื่อดำเนินธุรกิจผลิตผงเขม่าดำ (CB) เริ่มดำเนินการเชิงพาณิชย์จากกำลังการผลิตเพียง 16,000
ตันต่อปี ปัจจุบันบริษัทฯ คงกำลังการผลิตอยู่ที่ 240,000 ตันต่อปี กำลังการผลิตปัจจุบัน ยังคงเป็น
15 เท่า ของกำลังการผลิตตั้งต้น นอกจากนี้ยังมีกำลังการผลิตไอน้ำ 370 ตัน/ชั่วโมง
และกำลังการผลิตกระแสไฟฟ้า 49.70 เมกะวัตต์/ชั่วโมง บริษัทฯ
ได้จดทะเบียนในตลาดหลักทรัพย์แห่งประเทศไทยตั้งแต่ปี 1992 มีมูลค่าเงินลงทุนตามราคาตลาด
9,600 ล้านบาท ณ วันที่ 31 มีนาคม 2560

บริษัทฯ มีโรงงานผลิตตั้งอยู่ที่จังหวัดอ่างทอง
กระบวนการผลิตของบริษัทฯได้รับการรับรองมาตรฐานอุตสาหกรรม ISO 9001:2000, OHSAS
18001:1999 และ ISO / TS 16949:2002 และบริษัทฯ ยังได้รับรางวัล TPM Excellence
อันทรงเกียรติจาก JIPM, ประเทศญี่ปุ่น และ บริษัทฯ ยังได้รับ “Deming prize”
ซึ่งเป็นรางวัลอันทรงเกียรติด้านการจัดการคุณภาพ

ผลิตภัณฑ์ของเราภายใต้แบรนด์ของ "Birla Carbon"
มีผลิตภัณฑ์ผงเขม่าดำที่หลากหลายและเหมาะสมเป็นพิเศษสำหรับผลิตภัณฑ์ยาง พลาสติกสี
และหมึกพิมพ์

เกือบครึ่งหนึ่งของผลิตภัณฑ์ของบริษัทฯ ได้ถูกส่งออกไปกว่า 20 ประเทศทั่วโลก
ซึ่งสามารถผ่านเกณฑ์มาตรฐานด้านคุณภาพที่เข้มงวดของลูกค้าในประเทศ ญี่ปุ่น, ออสเตรเลีย,
เกาหลีใต้, ฟิลิปปินส์, สิงคโปร์, มาเลเซีย, อินโดนีเซีย, เวียตนาม, ไต้หวัน ฯลฯ

ในหลายปีที่ผ่านมาบริษัทฯ ได้มีการขยายธุรกิจที่มีอยู่อย่างต่อเนื่อง
ทั้งยังคงมีความพยายามอย่างต่อเนื่องในการปรับปรุงประสิทธิภาพการผลิตและคุณภาพของผลิตภัณฑ์เพื่อตอบสนองต่อความต้องการของตลาดในระดับสูง
ในฐานะผู้ส่งออกรายใหญ่และผู้จ้างงานรายใหญ่ในจังหวัดอ่างทอง บริษัทฯ
จึงเป็นผู้มีส่วนสนับสนุนเป็นอย่างมากต่อเศรษฐกิจของประเทศไทย

1.1 วิสัยทัศน์และพันธกิจ

วิสัยทัศน์ : เป็นองค์กรที่ได้รับความเชื่อถือสูงสุด มีพลัง
และเติบโตอย่างยั่งยืนในธุรกิจคาร์บอนแบล็คระดับโลก

พันธกิจ : เป็นกลุ่มบริษัทชั้นนำระดับโลกที่มีเป้าหมายชัดเจนในแต่ละธุรกิจ

1.2 การเปลี่ยนแปลงและเหตุการณ์สำคัญ

30 พฤษภาคม 2559 :

ที่ประชุมคณะกรรมการบริษัทฯ
ได้มีมติเสนอให้ที่ประชุมสามัญผู้ถือหุ้นพิจารณาอนุมัติให้จัดสรรเงินปันผลในอัตราหุ้นละ 0.60 บาท
เป็นจำนวนเงินรวม 180 ล้านบาท

30 มิถุนายน 2559 :

บริษัท ไทยคาร์บอนแบล็ค จำกัด (มหาชน) (“บริษัทฯ”)
ขอแจ้งต่อตลาดหลักทรัพย์แห่งประเทศไทยว่าที่ประชุมคณะกรรมการของบริษัทฯ ซึ่งจัดขึ้นเมื่อวันที่ 30
มิถุนายน 2559 ณ ชั้น 16 อาคารมหาทุน พลาซ่า เลขที่ 888/162-163 ถนนเพลินจิต แขวงลุมพินี
เขตปทุมวัน กรุงเทพ 10330
ได้มีมติขยายระยะเวลาวันชำระคืนเงินต้นและดอกเบี้ยออกไปอีกห้าปีตามสัญญาเงินกู้จำนวน
172.941 ล้านเหรียญสหรัฐฯ ที่ให้กู้แก่ อินดิโกล์ด คาร์บอน (มอริเชียส) ลิมิเต็ด
ทั้งนี้เงินให้กู้ยืมดังกล่าวจะครบกำหนดชำระคืนเงินต้นและดอกเบี้ยในวันที่ 20 กรกฎาคม 2559
ซึ่งเมื่อมีการขยายระยะเวลาตามมติดังกล่าว
จะทำให้เงินให้กู้ยืมครบกำหนดชำระคืนเงินต้นและดอกเบี้ยในวันที่ 20 กรกฎาคม 2564
โดยไม่มีการเปลี่ยนแปลงข้อกำหนดและเงื่อนไขอื่นๆตามสัญญาเงินกู้

อนึ่ง ตามที่ที่ประชุมสามัญผู้ถือหุ้นประจำปีครั้งที่ 17 ของบริษัทฯ ซึ่งจัดขึ้นเมื่อวันที่ 31 มีนาคม 2554
มีมติอนุมัติการลงทุนของบริษัทฯ โดยการเข้าถือผลประโยชน์ร้อยละ 20.59 ในบริษัท Columbian
Chemicals Acquisition LLC และในบริษัทย่อยของบริษัทดังกล่าวเป็นเงินลงทุนจำนวนไม่เกิน
175 ล้านเหรียญสหรัฐฯ (หรือจำนวนที่เท่ากันในสกุลเงินอื่น) โดยบริษัทฯ อาจลงทุนในหุ้นทุน
และ/หรือ หุ้นบุริมสุทธิ และ/หรือ หนี้ด้อยสิทธิ หรืออย่างใดอย่างหนึ่งรวมกัน
โดยลงทุนโดยตรงหรือผ่านนิติบุคคลเฉพาะกิจหนึ่งแห่งหรือหลายแห่ง (“นิติบุคคลเฉพาะกิจ”)
ซึ่งจัดตั้งขึ้นหรือจะจัดตั้งขึ้นในประเทศต่างๆ นอกจากนี้ยังมีบริษัท อเล็กซานเดรีย คาร์บอน แบล็ค
เอส เอ อี ประเทศอียิปต์ (“เอซีบี”) และบริษัท เอสเคไอ อินเวสต์เมนต์ พีทีอี จำกัด
ประเทศสิงคโปร์ (“เอสเคไอ”) ซึ่งมีความประสงค์จะร่วมลงทุนในบริษัท Columbian
Chemicals Acquisition LLC
และในบริษัทย่อยของบริษัทดังกล่าวผ่านนิติบุคคลเฉพาะกิจดังกล่าวด้วย
ทั้งนี้ได้มีการแจ้งมติของที่ประชุมผู้ถือหุ้นข้างต้นแก่ตลาดหลักทรัพย์แห่งประเทศไทยตามเอกสารที่อ้างถึงข้างต้น

โดยมติอนุมัติการลงทุนดังกล่าวของที่ประชุมผู้ถือหุ้น ในเดือนมิถุนายน 2554 บริษัทฯ
พร้อมด้วยเอซีบีและเอสเคไอ ได้เข้าลงทุนเป็นจำนวนเงิน 175
ล้านเหรียญสหรัฐฯเพื่อให้ได้มาซึ่งผลประโยชน์ร้อยละ 20.59 ในบริษัท Columbian Chemicals
Acquisition LLC โดยได้ลงทุนผ่านอินดิโกล์ด คาร์บอน (มอริเชียส) ลิมิเต็ด (“อินดิโกล์ด”)
ซึ่งเป็นนิติบุคคลเฉพาะกิจที่จัดตั้งขึ้นเพื่อการลงทุนในบริษัท Columbian Chemicals
Acquisition LLC โดยลงทุนในรูปของหุ้นทุนของอินดิโกล์ดเป็นมูลค่าจำนวน 2,059,000
เหรียญสหรัฐฯ และโดยการให้เงินกู้ระยะยาวแก่อินดิโกล์ดเป็นมูลค่าจำนวน 172,941,000
เหรียญสหรัฐฯ (“เงินให้กู้ยืม”)
โดยเงินให้กู้ยืมมีกำหนดชำระคืนเงินต้นพร้อมดอกเบี้ยเมื่อครบกำหนดระยะเวลา 61
เดือนนับจากวันเบิกใช้เงินให้กู้ยืม ทั้งนี้ เอซีบีและเอสเคไอได้เข้าลงทุนในบริษัท Columbian
Chemicals Acquisition LLC
โดยเป็นการลงทุนผ่านอินดิโกล์ดในรูปของหุ้นทุนและเงินกู้ระยะยาวด้วยเช่นกัน

การลงทุนดังกล่าวเป็นการลงทุนตามกลยุทธ์ของบริษัทฯ
และยังคงเป็นการลงทุนที่เป็นไปตามวัตถุประสงค์การลงทุนของบริษัทฯ อย่างต่อเนื่อง

ทั้งนี้ อินดิโกล์ด ได้ร้องขอให้บริษัทฯ
ขยายระยะเวลาของเงินให้กู้ยืมออกไปอีกห้าปีภายใต้ข้อกำหนดและเงื่อนไขเดิม

อนึ่ง สัญญาเงินกู้ฉบับลงวันที่ 10 มิถุนายน 2554 ระหว่างบริษัทฯและอินดิโกล์ด
กำหนดให้มีการขยายระยะเวลาชำระคืนเงินต้นและดอกเบี้ยได้โดยคู่สัญญาตกลงยินยอมร่วมกัน

คณะกรรมการของบริษัทฯ
จึงได้มีการพิจารณาคำร้องขอและมีมติอนุมัติให้ขยายระยะเวลาชำระคืนเงินต้นและดอกเบี้ยของเงินให้กู้ยืมออกไปอีกห้าปีโดยไม่มีการเปลี่ยนแปลงข้อกำหนดและเงื่อนไขอื่นๆของสัญญาเงินกู้

เนื่องจากเอสเคไอ โดยผ่าน เอสเคไอ คาร์บอน แบล็ค (มอริเชียส) ลิมิเต็ด
ซึ่งเป็นบริษัทลูกที่เอสเคไอถือหุ้นร้อยละ 100 ถือหุ้นร้อยละ 58.82 ในอินดิโกล์ด
และปัจจุบันได้ถือหุ้นร้อยละ 32.13 ในบริษัทฯ ดังนั้น
อินดิโกล์ดจึงถือเป็นบุคคลที่เกี่ยวโยงกันของบริษัทฯ
และการขยายระยะเวลาชำระคืนเงินต้นและดอกเบี้ยของเงินให้กู้ยืมดังกล่าวจึงเข้าข่ายเป็นการทำรายการที่เกี่ยวโยงกัน

ทั้งนี้ โดยมติของที่ประชุมสามัญผู้ถือหุ้นครั้งที่ 17 ของบริษัทฯ
ซึ่งได้มอบอำนาจให้คณะกรรมการของบริษัทฯ มีอำนาจในการเจรจาและตกลงข้อกำหนด แก้ไข
เข้าทำ และลงนาม เอกสารแต่ละฉบับที่เกี่ยวกับการลงทุนดังกล่าวได้ คณะกรรมการของบริษัทฯ
จึงได้พิจารณาและมีมติอนุมัติให้ขยายระยะเวลาชำระคืนเงินต้นและดอกเบี้ยของเงินให้กู้ยืมซึ่งสามารถทำได้ตามข้อกำหนดของสัญญาเงินกู้
ในการนี้ คณะกรรมการของบริษัทฯ ได้พิจารณาและเห็นว่าเป็นอำนาจของคณะกรรมการของบริษัทฯ
ตามมติของที่ประชุมผู้ถือหุ้น
ที่จะพิจารณาการขยายระยะเวลาชำระคืนเงินต้นและดอกเบี้ยของเงินให้กู้ยืมและการดำเนินการต่อเนื่องของการลงทุนของบริษัทฯ
ในบริษัท Columbian Chemicals Acquisition LLC
ซึ่งเป็นรายการเดิมตามกรอบการลงทุนที่ได้รับอนุมัติโดยมติของที่ประชุมสามัญผู้ถือหุ้นครั้งที่ 17
ของบริษัทฯ ตามที่อ้างถึงข้างต้น

ในการพิจารณาคำร้องขอของอินดิโกล์ด คณะกรรมการได้พิจารณาถึงเรื่องต่อไปนี้

ก. ข้อดีและข้อเสียที่จะเกิดขึ้นต่อบริษัทฯ จากการดำเนินการดังกล่าว

ข. ความเห็นของคณะกรรมการตรวจสอบ ซึ่งได้พิจารณาคำร้องขอของอินดิโกล์ด
และให้ความเห็นต่อคณะกรรมการของบริษัทฯ ว่าสมควรดำเนินการดังกล่าว

ค. ความเห็นของที่ปรึกษาการเงินอิสระ
(ตามรายชื่อที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์)
ซึ่งได้รับการร้องขอจากบริษัทฯ
ให้พิจารณาคำร้องขอของอินดิโกล์ดตามหลักการและมาตรฐานด้านวิชาชีพ
โดยที่ปรึกษาการเงินอิสระมีความเห็นต่อคณะกรรมการของบริษัทฯ ว่าสมควรดำเนินการดังกล่าว
โดยได้พิจารณาเห็นว่าเป็นไปเพื่อประโยชน์สูงสุดของบริษัทฯ
ตลอดจนความสมเหตุสมผลและความเหมาะสมในการขยายระยะเวลาชำระคืนเงินต้นและดอกเบี้ยของเงินให้กู้ยืมดังกล่าว

30 มิถุนายน 2559 :

ด้วยที่ประชุมคณะกรรมการบริษัทฯ วันที่ 30 มิถุนายน 2559 ได้มีมติดังนี้

1.  อนุมัติให้แต่งตั้ง นายดีพาค มิททัล
    ซึ่งเป็นกรรมการอิสระให้เข้าดำรงตำแหน่งกรรมการตรวจสอบ (Audit
    Committee)โดยมีผลตั้งแต่การประชุมกรรมการตรวจสอบในครั้งหน้าเป็นต้นไป

2.  อนุมัติให้แต่งตั้ง นายนิลมาร กุมาร มาเฮชวาลี เป็นกรรมการของบริษัท
    (กรรมการอิสระ)โดยเสนอให้ที่ประชุมผู้ถือหุ้นพิจารณาและอนุมัติในวันที่ 14 กรกฏาคม 2559

1.3 โครงสร้างการถือหุ้นของบริษัท ณ วันที่ 31 มีนาคม 2560

1.4 รายละเอียดการลงทุนในบริษัทย่อยและบริษัทที่เกี่ยวข้อง

+-----------------+---+--------+---+--------+-------+--------+---------------+
|   ชื่อบริษัท        |   | ประเภท | ท |        | %     | ต้นทุนเ  | ผู้ถือหุ้นราย      |
|                 |   | และลักษ | ุน |        | กา    | งินลงทุน | ใหญ่รายอื่นที่เหลือ |
|                 |   | ณะธุรกิจ | ช |        | รถือหุ้น |        |               |
|                 |   |        | ำ |        |       | (ล     | (> 10%)       |
|                 |   |        | ร |        |       | ้านบาท) |               |
|                 |   |        | ะ |        |       |        |               |
|                 |   |        | แ |        |       |        |               |
|                 |   |        | ล |        |       |        |               |
|                 |   |        | ้ว |        |       |        |               |
+-----------------+---+--------+---+--------+-------+--------+---------------+
| บริษัทย่อย         |   |        |   |        |       |        |               |
+-----------------+---+--------+---+--------+-------+--------+---------------+
| บริษัท เบอร์ล่า     | ผ |        | 4 |        | 98.00 | 12.85  |               |
| คาร์บอน เม็กซิโก   | ล |        | . |        |       |        |               |
|                 | ิต |        | 5 |        |       |        |               |
| เอส เอ ดีอี ซี วี   | ค |        | ล |        |       |        |               |
|                 | า |        | ้า |        |       |        |               |
|                 | ร |        | น |        |       |        |               |
|                 | ์บ |        | เ |        |       |        |               |
|                 | อ |        | ห |        |       |        |               |
|                 | น |        | ร |        |       |        |               |
|                 | แ |        | ีย |        |       |        |               |
|                 | บ |        | ญ |        |       |        |               |
|                 | ล |        | เ |        |       |        |               |
|                 | ็ค |        | ม |        |       |        |               |
|                 |   |        | ็ก |        |       |        |               |
|                 |   |        | ซ |        |       |        |               |
|                 |   |        | ิโ |        |       |        |               |
|                 |   |        | ก |        |       |        |               |
+-----------------+---+--------+---+--------+-------+--------+---------------+
| บริษัทร่วม         |   |        |   |        |       |        |               |
+-----------------+---+--------+---+--------+-------+--------+---------------+
| บริษัท อดิตยา      |   | ผลิตโซ  |   | 1,700  | 29.99 | 509.82 | 1.บมจ.        |
| เบอร์ล่า เคมีคัลส์   |   | ดาไฟแล |   | ล้านบาท |       |        | ไทยเรยอน      |
| (ประเทศไทย)     |   | ะคลอรีน |   |        |       |        | (29.98%)      |
+-----------------+---+--------+---+--------+-------+--------+---------------+
| บริษัทพี.ที. อินโด   |   | ผลิตเส  |   | 19,5   | 40.00 | 196.95 | 1.บมจ.        |
| ลิเบอร์ตี้ เท็กซ์ไทลส์ |   | ้นด้ายแล |   | 00,000 |       |        | ไทยเรยอน      |
| จำกัด            |   | ะเส้นใย |   |        |       |        | (40%)         |
| ,ประเทศอินโดนีเซีย |   |        |   | เหรีย   |       |        |               |
|                 |   |        |   | ญสหรัฐฯ |       |        | 2.            |
|                 |   |        |   |        |       |        | Cheddington   |
|                 |   |        |   |        |       |        | Trading       |
|                 |   |        |   |        |       |        | Company Inc.  |
|                 |   |        |   |        |       |        | (16%)         |
+-----------------+---+--------+---+--------+-------+--------+---------------+
| บริษัทอินดิโกลด์     |   | ผ      |   | 10     | 20.59 | 63.60  | 1. SKI        |
| คาร์บอน จำกัด     |   | ลิตคาร์บ |   | ล      |       |        | Investments   |
| ประเทศ มอริเซียส  |   | อนแบล็ค |   | ้านเหรีย |       |        | Pte. Ltd      |
|                 |   |        |   | ญสหรัฐฯ |       |        | 58.82%        |
|                 |   |        |   |        |       |        |               |
|                 |   |        |   |        |       |        | 2.Alexandria  |
|                 |   |        |   |        |       |        | Carbon Black  |
|                 |   |        |   |        |       |        | 20.59%        |
+-----------------+---+--------+---+--------+-------+--------+---------------+

+-----------------------------------------------------------------------+
| 2.  ลักษณะการประกอบธุรกิจ                                                |
+-----------------------------------------------------------------------+

โครงสร้างรายได้

(หน่วย : ล้านบาท)

  ----------------------- --------------- --------- --------- --------- ------------------------
  สินค้า/บริการ              สำหรับปีสิ้นสุดวันที่                                 สำหรับงวดสามเดือนสิ้นสุดวันที่
                          31 มีนาคม                                      31 มีนาคม

                          2560            2559      2558      2557      2556

  ขายในประเทศ             3,128           2,941     3,521     4,423     1,289

  ขายต่างประเทศ            1,912           1,895     3,087     3,366     834

  รายได้อื่น                 455             441       410       334       143

  รวมรายได้                5,495           5,277     7,018     8,123     2,266
  ----------------------- --------------- --------- --------- --------- ------------------------

บริษัทฯ ผลิตคาร์บอนแบล็คเป็นสินค้าหลัก

2.1 ลักษณะผลิตภัณฑ์

คาร์บอนแบล็ค

คาร์บอนแบล็คประกอบไปด้วยอนุภาคที่เล็กมาก ซึ่งผลิตโดยขบวนการเผาไหม้ที่ไม่สมบูรณ์และแตกตัวด้วยความร้อนของน้ำมันอโรมาติก ภายใต้สภาวะที่ควบคุมอย่างเคร่งครัด ในสมัยโบราณ ชาวจีนใช้คาร์บอนแบล็คจากเรซิน และน้ำมันพืชเพื่อผลิตหมึกและสีน้ำ ชาวกรีกและโรมันใช้คาร์บอนแบล็คทาสีผนังของอาคาร ปัจจุบัน การใช้ คาร์บอน แบล็คที่ใหญ่ที่สุดคือการใช้เป็นสารเสริมแรงในผลิตภัณฑ์ยาง การควบคุมพื้นผิวคาร์บอนแบล็คสามารถเพิ่มคุณสมบัติทางกายภาพของยาง ผลิตภัณฑ์ยางเกือบทุกชนิด โดยเฉพาะอย่างยิ่งยางที่ต้องมีคุณสมบัติทนต่อการสึกหรอกัดกร่อนจะใช้คาร์บอนแบล็ค ดังนั้นผลิตภัณฑ์เหล่านี้จะมีสีดำ คาร์บอนแบล็คนี้ยังช่วยนำความร้อนออกไปจากดอกและเข็มขัดของยาง ลดความเสียหายจากความร้อนและยืดอายุยาง อนุภาคคาร์บอนสีดำยังเป็นใช้ในวัสดุดูดซับบางอย่างของเรดาร์ ในเครื่องถ่ายเอกสาร หมึกเครื่องพิมพ์เลเซอร์ หมึกพิมพ์อื่น ๆ และสี ความคงทนที่สูงและเสถียรภาพของคาร์บอนสีดำยังให้การให้สีของเรซินและฟิล์มภาพยนตร์ นอกจากนี้ คาร์บอนแบล็คยังได้รับการใช้งานที่หลากหลายสำหรับอุปกรณ์อิเล็กทรอนิกส์ เนื่องจากการเป็นตัวนำไฟฟ้าที่ดี คาร์บอนแบล็คจึงถูกนำมาใช้เป็นสารตัวเติมผสมในพลาสติก ยาง สี ฟิล์ม กาวและสี การใช้งานของคาร์บอนแบล็คเป็นตัวป้องกันไฟฟ้าสถิตได้ใช้เป็นสารเติมแต่งสำหรับฝาและท่อน้ำมันเชื้อเพลิงสำหรับรถยนต์

กระบวนการผลิต

คาร์บอนแบล็คผลิตจากการเผาไหม้น้ำมันบางส่วนและไพโรไลซิสในเครื่องปฏิกรณ์
วัตถุดิบผลิตคาร์บอนแบล็ค ได้รับการผสมอย่างเหมาะสมก่อนที่จะชาร์จเข้าเครื่องปฏิกรณ์
อากาศในปริมาณที่กำหนดไว้จากหัวจ่ายอากาศ
เชื้อเพลิงก๊าซธรรมชาติและวัตถุดิบคาร์บอนแบล็คถูกนำไปสู่เครื่องปฏิกรณ์ซึ่งได้รับการควบคุมให้ได้ระดับอุณหภูมิตามที่ต้องการ

ในระยะเริ่มต้น นิวเคลียสคาร์บอนหรือสารตั้งต้นก่อตัวขึ้นจากรวมตัวของน้ำมันในรูปแบบมวลรวม
ปฏิกิริยาจะถูกหยุดเมื่อถึงจุดที่ต้องการ โดยการฉีดฝอยน้ำเข้าไป ณ ตำแหน่งและปริมาณที่กำหนดไว้
กระบวนการทั้งหมด
ตามลำดับขั้นตอนรวมทั้งการวัดอุณหภูมิจะถูกควบคุมโดยใช้เครื่องมืออิเล็กทรอนิกส์

ของเสียจากเครื่องปฏิกรณ์หลักๆ จะเป็นก๊าซเรือนไฟที่มีคาร์บอนพร้อมด้วยสารติดไฟบางอย่าง
ก๊าซเหล่านี้มีอุณหภูมิอยู่ระหว่าง 700 องศาเซลเซียส และ 900 องศาเซลเซียส
ความร้อนนี้จะถูกใช้ครั้งแรกในการทำให้อากาศอุ่นที่เข้ามาในกระบวนการร้อน
และใช้อีกครั้งกับน้ำมันที่จะผลิตคาร์บอนแบล็ค
กระบวนการนี้เพิ่มความร้อนที่กู้คืนและเพิ่มประสิทธิภาพของกระบวนการ
ของเสียจากเครื่องปฏิกรณ์จะผ่านเข้าไปในหม้อไอน้ำแบบอินไลน์และ
จากนั้นเข้าสู่ส่วนหัวร่วมที่เรียกว่าส่วนหัวควัน

ส่วนหัวควันนำก๊าซเรือนไฟที่มีคาร์บอนไปสู่ถุงกรองหลัก
ก๊าซที่เข้ามาจากปล่องจะถูกควบคุมที่อุณหภูมิประมาณ 280 องศาเซลเซียส
ถุงกรองหลักเป็นตัวกรองที่ประกอบด้วยถังหลายใบที่จะกรองผงคาร์บอนแบล็ค
ก๊าซที่มีสารสะอาดที่ติดไฟจะผ่านออกจากตัวกรองเพื่อเป่าเม็ดคาร์บอนแบล็ค
คาร์บอนแบล็คจะถูกนำจากถุงกรองโดยการไหลย้อนกลับของก๊าซเรือนไฟเข้าไปในกระบอกสูบเพื่อทำการหมุนครั้งละ
1 รอบ
หลังจากนั้นจะปล่อยคาร์บอนแบล็คจากถุงที่สะสมอยู่ในถังและปล่อยลงไปยังอุปกรณ์ลำเลียงด้วยลมผ่านทางวาล์วปิดเปิดอากาศ
พัดลม 2 ตัวของอุปกรณ์ลำเลียงด้วยลมจะดูดคาร์บอนแบล็คที่ตกลงใต้ถังอีกทีหนึ่ง

คาร์บอนแบล็คที่เป็นเม็ดหยาบและก๊าซที่ใช้ลำเลียงจะถูกส่งผ่านเครื่องบดขนาดเล็ก 2
ตัวและย้ายไปเก็บในถังรวบรวมโดยเครื่องแยกแบบใช้ลมหมุน
วัตถุประสงค์ของอุปกรณ์ลมหมุนนี้คือเพื่อแยกคาร์บอนแบล็คจากก๊าซลำเลียง
คาร์บอนแบล็คที่เป็นเม็ดหยาบจากอุปกรณ์แยกแบบลมหมุนจะตกลงในถังสะสมและก๊าซลำเลียงถูกดูดกลับโดยพัดลมดูดกลับไปยังส่วนหัวควันที่เข้าถุงกรอง

คาร์บอนแบล็คที่เก็บในถังสะสมอยู่ในรูปแบบแป้งนุ่มและยากที่จะใช้งานในสภาพเช่นนี้
จึงต้องผ่านกระบวนการ ทำให้เป็นเม็ด
กระบวนการนี้สำเร็จได้โดยเครื่องที่ผสมคาร์บอนแบล็คกับน้ำในปริมาณที่ใกล้เคียงกัน หม้ออบแห้งที่
ได้รับความร้อนทางอ้อมจะทำหน้าที่อบคาร์บอนแบล็คให้แห้ง
การอบแห้งเป็นไปได้โดยใช้ก๊าซที่เสียจากถุงกรองหลักในเตาเผาที่ออกแบบเป็นพิเศษเพื่อการเผาไหม้
ไอน้ำจากหม้ออบแห้งจะถูกดูดโดยเครื่องเป่าลมไอเสีย ซึ่งไอเสีย
หรือก๊าซที่ถูกกำจัดจะส่งออกสู่บรรยากาศ

การดำเนินการทั้งหมดเป็นไปโดยอัตโนมัติอย่างสมบูรณ์โดยระบบควบคุมอุปกรณ์อิเล็กทรอนิกส์ต่างๆ
ที่มีความซับซ้อน หลังจากนั้น
ลิฟท์จะยกถังคาร์บอนแบล็คแห้งผ่านตะแกรงคัดเพื่อแยกออกจากส่วนที่ยังเป็นก้อนออกจากผลิตภัณฑ์
และเครื่องแยกแม่เหล็กจะแยกก้อนปนเปื้อนออกจากคาร์บอนแบล็คโดยอนุภาคแม่เหล็กก่อนที่จะปล่อยลงสู่ถังเก็บผลิตภัณฑ์โดยสายพานลำเลียง
ชิ้นส่วนเป็นก้อนที่แยกออกจากผลิตภัณฑ์จะถูกส่งกลับเพื่อผ่านกระบวนการอีกครั้ง

ต่อจากนั้น คาร์บอนแบล็คจะได้รับการบรรจุในถุงกระดาษที่มีผนังหลายชั้น
หรือถุงพลาสติกหรือกระสอบขนาดใหญ่เพื่อส่งให้กับลูกค้า การบรรจุในถุงกระดาษ /
ถุงพลาสติกประสบความสำเร็จได้ก็เพราะการทำคาร์บอนแบล็ค
ให้อยู่ในรูปของแข็งและบรรจุในกระสอบขนาดใหญ่โดยวิธีบรรจุแบบใช้แรงโน้มถ่วง

[]

2.2 การตลาดและการแข่งขัน

ตามข้อมูลของสำนักงานคณะกรรมการพัฒนาเศรษฐกิจและสังคมแห่งชาติ (สศช.) GDP
ของประเทศไทยจากปี 2558 ถึง 2559 เติบโตขึ้นร้อยละ 3.2
ซึ่งรวดเร็วกว่าอัตราเติบโตคาดหมายที่ปรับลดลงเหลือร้อยละ 2.9 ในปี 2558
หากเทียบกับตลาดเกิดใหม่ในเอเชียด้วยกันแล้ว ถือว่าประเทศไทยเติบโตขึ้นในอัตราคงที่

[]

เงินบาทรักษาระดับค่าเงินได้ดีในบรรดาสกุลเงินต่างๆในตลาดเกิดใหม่แถบภูมิภาคเอเชียเนื่องมาจากเสถียรภาพภายนอกประเทศที่แข็งแกร่งและบัญชีเดินสะพัดเกินดุลของประเทศ

ในปี 2559 การบริโภคภาคเอกชนและการลงทุนภาครัฐเติบโตขึ้นร้อยละ 3.1 และ 9.9 ตามลำดับ
สนับสนุนให้เกิดการเติบโตทางเศรษฐกิจภายในประเทศโดยรวม อย่างไรก็ตาม
การลงทุนภาคเอกชนเติบโตขึ้นเล็กน้อยเพียงร้อยละ 0.4
กิจกรรมทางเศรษฐกิจกระเตื้องขึ้นในช่วงไตรมาสแรก (มกราคม ถึง มีนาคม) ของปี 2560

ด้านรายจ่ายในปี 2559: การฟื้นตัวของวัฏจักรการส่งออก
การลงทุนขนาดใหญ่ในแผนพัฒนาโครงสร้างพื้นฐานด้านคมนาคมขนส่งของรัฐบาล
และการบริโภคภาคครัวเรือนที่แข็งแกร่งช่วยให้อัตราการเติบโตทางเศรษฐกิจเพิ่มขึ้นร้อยละ 3
คงที่ต่อเนื่อง

คาดการณ์ว่าเศรษฐกิจจะดำเนินไปในทิศทางขาขึ้นในปี 2560 และการเติบโตของ GDP
จะเพิ่มสูงขึ้นกว่าปี 2559 ร้อยละ 3 ถึง 4

สศช. เชื่อว่าในปี 2560 การเจริญเติบโตทางเศรษฐกิจของประเทศไทยจะได้รับการสนับสนุนจาก

-   การขยายตัวของภาคการส่งออกและผลจากการฟื้นตัวของยอดการผลิตภาคอุตสาหกรรมและการลงทุนภาคเอกชน

-   การเร่งผลผลิตทางการเกษตรและรายได้เกษตรกรซึ่งจะช่วยสนับสนุนการขยายตัวของการบริโภคภาคครัวเรือน

-   การเติบโตของการลงทุนภาครัฐที่ได้รับการสนับสนุนจากแผนพัฒนาโครงสร้างพื้นฐานด้านคมนาคมขนส่ง
    (ทั้งหมด 56 โครงการคิดเป็นจำนวนเงิน 65,000 ล้านดอลลาร์)

-   ความต่อเนื่องของรายได้จากการท่องเที่ยว

ในปี 2560 คาดหมายว่ามูลค่าการส่งออกสินค้าจะเติบโตขึ้นร้อยละ 2.9
การบริโภคภาคเอกชนเติบโตขึ้นร้อยละ 2.8 และมูลค่าการลงทุนรวมจะเติบโตขึ้นร้อยละ 5.3
อัตราเงินเฟ้อทั่วไปมีแนวโน้มอยู่ในช่วงร้อยละ 1.2 ถึง 2.2

ความเสี่ยงที่อาจเกิดขึ้น

ถึงแม้มุมมองต่อ GDP ของไทยจะเป็นไปในแง่บวก แต่สถาบัน IMF
ก็ยังเชื่อว่ามีความเสี่ยงบางประการที่อาจส่งผลกระทบต่อการคาดการณ์ที่จะเกิดขึ้นในปี 2560
อันได้แก่

-   การปรับสมดุลทางเศรษฐกิจในประเทศจีนที่ยังไม่มีความชัดเจนอาจส่งผลต่อการเติบโตของการฟื้นตัวแบบพึ่งพิงภาคการส่งออก

-   การเปลี่ยนแปลงส่วนผสมนโยบายของสหรัฐอเมริการะหว่างนโยบายการคลังแบบขยายตัวและนโยบายการเงินแบบตึงตัวอาจก่อให้เกิดการไหลออกของเงินทุน
    เพิ่มค่าใช้จ่ายในการจัดหาเงินทุน และกระตุ้นให้เกิดความผันผวนในระดับโลกเพิ่มยิ่งขึ้น

-   แนวทางกีดกันทางการค้าอาจส่งผลกระทบต่อระบบเศรษฐกิจแบบเปิดในระยะกลาง

-   การลงทุนภาคเอกชนที่ซบเซาอาจทำให้อุปสงค์ภายในประเทศและอัตราการเติบโตตามศักยภาพลดต่ำลงได้

-   หนี้ภาคครัวเรือนสูงจะเป็นอุปสรรคต่อการฟื้นตัวของการเติบโตภาคการบริโภค

มุมมองที่มีต่อส่วนแบ่งตลาดยานยนต์และยางรถยนต์

แรงผลักดันอุปสงค์คาร์บอนแบล็ค

อุตสาหกรรมยานยนต์เป็นผู้ใช้คาร์บอนแบล็คกลุ่มใหญ่ที่สุด ซึ่งนำไปใช้ในยางรถยนต์ ชิ้นส่วนยาง
ซีลยาง และสารเคลือบผิว

อุปสงค์คาร์บอนแบล็คในอุตสาหกรรมสัมพันธ์กับยอดผลิตรถใหม่ และความต้องการในตลาดทดแทน
(การตลาดหลังการขาย) อันเป็นภาคส่วนที่กระทบต่อการเติบโตและความผันผวนทางเศรษฐกิจ

นอกจากแรงผลักดันอุปสงค์ดั้งเดิมแล้ว ยังมีปัจจัยเกิดขึ้นใหม่ ซึ่งกระทบต่ออุปสงค์คาร์บอนแบล็ค
นั่นคือ มีการใช้ยานยนต์ระบบไฟฟ้าเพิ่มขึ้น ทั้งยังมีกระแสการใช้ยานพาหนะร่วมกันมากขึ้นอีกด้วย
แทนการเป็นเจ้าของรถยนต์ด้วยตัวเอง ดังที่เห็นจากบริษัทต่างๆ เช่น อูเบอร์ ลีฟท์ เป็นต้น

สภาพการณ์แรงผลักดันอุปสงค์

เอกสาร The Notch World Data Book 2016 (Notch) ทำนายว่าในปี 2560
การผลิตรถยนต์นั่งจะเติบโตขึ้นร้อยละ 4.7 และรถยนต์เพื่อการพาณิชย์จะเติบโตขึ้นร้อยละ 3.9

[]

จากข้อมูลซึ่งเผยแพร่โดยสมาคมอุตสาหกรรมยานยนต์ไทย
การผลิตรถยนต์และรถจักรยานยนต์ของไทยเติบโตเพิ่มขึ้นร้อยละ 5.6 ในปีงบประมาณ 2560
เทียบกับปีงบประมาณ 2559 อันได้แรงสนับสนุนจากยอดผลิตรถยนต์นั่งและรถจักรยานยนต์
ซึ่งเพิ่มขึ้นร้อยละ 10 ส่วนยอดผลิตรถยนต์เพื่อการพาณิชย์ลดลง ร้อยละ 4.1 เทียบกับปี 2559

  -----------------------------------------------------------------------

  -----------------------------------------------------------------------

ผลกระทบจากแรงผลักดันFอุปสงค์

ตามข้อมูลของสำนักงานเศรษฐกิจอุตสาหกรรม ประเทศไทย รายงานว่า
ยอดผลิตยานยนต์ในแง่ชิ้นส่วนรถยนต์ในปี 2559 นำพาให้ยอดผลิตยางรถยนต์โดยรวมในปีงบประมาณ
2560 สูงขึ้นกว่าปีงบประมาณ 2559 ร้อยละ 0.9

ยอดผลิตยางรถบรรทุก 1 ตัน เติบโตขึ้นร้อยละ 3 และยางรถจักรยานยนต์เติบโตขึ้นร้อยละ 2
(จากปี 2559 ถึง 2560) อย่างไรก็ตาม การเติบโตในแนวบวกเช่นนี้
ไม่เกิดขึ้นกับส่วนแบ่งตลาดรถโดยสารขนาดใหญ่และรถยนต์บรรทุก ซึ่งยอดการผลิตลดลงถึงร้อยละ 6
เทียบกับปีงบประมาณก่อนหน้า เมื่อปัจจัยอื่นคงที่
อุปสงค์คาร์บอนแบล็คควรเติบโตไปในทิศทางเดียวกันกับอุตสาหกรรมยางรถยนต์ดังนั้นการเติบโตที่เพิ่มขึ้นของตลาดรถยนต์นำไปสู่การเติบโตของยางรถยนต์
ซึ่งส่งผลกระทบโดยตรงกับอุตสาหกรรมคาร์บอนแบล็คนั่นเอง

[]

ตลาดประเทศจีน

ห่วงโซ่อุปทานในอุตสาหกรรมคาร์บอนแบล็คระดับโลกมีการพัฒนาอย่างต่อเนื่องในช่วงหลายปีที่ผ่านมาและยังคงจะดำเนินเช่นนี้ต่อไปการยกระดับห่วงโซ่อุปทานที่เกิดขึ้นนี้เอื้อให้ตลาดคาร์บอนแบล็คสามารถเคลื่อนย้ายจากประเทศผู้ผลิตไปยังผู้บริโภคอื่นๆ
ได้อย่างเสรี

จึงเป็นเรื่องสำคัญที่ต้องตระหนักว่า
การเคลื่อนย้ายอย่างเสรีของตลาดคาร์บอนแบล็คนี้จะก่อให้เกิดแรงกดดันด้านราคาเชิงลบต่อผู้ผลิตในระดับภูมิภาคได้
หากต้องแข่งขันกับตลาดนำเข้าซึ่งทำราคาได้ต่ำกว่า
โดยมีการรับรู้ถึงแรงกดดันด้านราคาจากบางท้องที่บ้างแล้วและมีแนวโน้มที่จะดำเนินต่อไปเช่นนี้เรื่อยๆ

[]

แหล่งที่มา: Notch Consulting Group

ประเทศจีนเป็นผู้ผลิตและส่งออกสุทธิรายใหญ่ที่สุดในโลกเพียงแห่งเดียวของตลาดคาร์บอนแบล็ค
ดังนั้น หากเกิดการเปลี่ยนแปลงใดๆ ก็ตามกับพลังอุปทานหรืออุปสงค์ในประเทศจีน
จะก่อให้เกิดผลกระทบต่อผู้ผลิตในระดับภูมิภาคในภาคพื้นเอเชียแปซิฟิกได้ทันที
ทั้งยังอาจมีผลกับตลาดยุโรปและอเมริกาเหนือได้อีกด้วย

จากการประมาณการณ์ของ Notch ยอดผลิตคาร์บอนแบล็คของประเทศจีนในปี 2559
เติบโตขึ้นมากกว่าปีที่แล้ว ร้อยละ 1.1 ด้วยปริมาณการผลิต 5.06 ล้านตัน
อุปสงค์คาร์บอนแบล็คของจีนในปี 2559เพิ่มสูงขึ้นร้อยละ 1.4 จากปี 2558
ปริมาณการส่งออกจากจีนเท่ากับ 734,000 ตัน ยังคงอยู่ในระดับเดียวกับปีผ่านมา
ปริมาณนำเข้าเติบโตขึ้นเล็กน้อยด้วยจำนวน 91,000 ตัน

ยอดผลิตคาร์บอนแบล็คทั่วโลก ไม่รวมประเทศจีน คาดการณ์อยู่ที่ 7.16 ล้านตัน ในปี 2559
เพิ่มขึ้นจากปีก่อน ร้อยละ 0.8 อัตราการใช้กำลังผลิตของประเทศจีนในปี 2558 เท่ากับร้อยละ 74
ซึ่งคาดว่าจะลดลงเหลือร้อยละ 72 ในปี 2559 ในระดับโลก อัตราการใช้กำลังผลิตในปี 2558
เท่ากับร้อยละ 78 ซึ่งคาดว่าในปี 2559 จะลดลงไปร้อยละ 1.3
ทำให้มีอัตราการใช้กำลังผลิตเหลือเท่ากับร้อยละ 77

การลดลงของอัตราการใช้กำลังผลิตเช่นนี้เห็นได้จากกำลังการผลิตคาร์บอนแบล็คทั่วโลก ในปี 2559
ยอดสุทธิอยู่ที่ 196,000 ตันต่อปี (พิจารณาทั้งในส่วนการขยายและการหยุดผลิต)

อัตราการใช้กำลังผลิตทั้งโลกตลอดปี ไม่นับรวมประเทศจีน อยู่ที่ร้อยละ 80 ในปี 2558
และคาดว่าจะเติบโตขึ้นร้อยละ 2.5 ในปี 2559 เป็นร้อยละ 82
การเพิ่มขึ้นของอัตราการใช้กำลังผลิตนี้ไม่ได้สะท้อนแค่เพียงยอดผลิตที่สูงขึ้น
แต่ยังสะท้อนให้เห็นการลดลงของฐานกำลังการผลิตในระดับโลกอีกด้วย ในบางประเทศ เช่น อียิปต์
(โรงงาน Birla) ฝรั่งเศส (โรงงาน Orion) เยอรมนี (โรงงาน Birla) อินโดนีเซีย
(โรงงาน Cabot) และญี่ปุ่น (โรงงาน Tokai) ได้หยุดผลิตในปี 2559

[]

ในปี 2559 จีนส่งออกคาร์บอนแบล็ค 734,000 กิโลตัน
มีตลาดเป้าหมายอยู่ในเขตเศรษฐกิจแถบเอเชียเป็นส่วนใหญ่ เช่น ไทย อินโดนีเซีย เวียดนาม ญี่ปุ่น
อินเดีย เป็นต้น โดย 10
อันดับแรกที่ส่งออกไปในปริมาณสูงสุดเป็นประเทศที่อยู่ในภูมิภาคเอเชียแปซิฟิก
ประเทศไทยทะยานขึ้นเป็นตลาดส่งออกรายใหญ่ที่สุดของจีน

ถึงแม้จะมีการครอบงำการนำเข้าสินค้าจากจีนมายังประเทศไทย รวมทั้งตลาดเอเชียที่สำคัญอื่นๆ
แต่บริษัทฯ ยังคงขายคาร์บอนแบล็คได้มากถึง 202,000 ตัน ในปี 2559 เพิ่มขึ้นกว่าปีก่อนร้อยละ
15 การเติบโตของยอดขายโดยรวมเช่นนี้ ร้อยละ15
เกิดจากยอดขายคาร์บอนแบล็คภายในประเทศไทยที่เพิ่มขึ้นอย่างรวดเร็ว

[]

วัตถุดิบตั้งต้น

ปี 2559 เป็นปีแห่งความผันผวนของราคาน้ำมันดิบและวัตถุดิบตั้งต้นคาร์บอนแบล็ค
หลังจากราคาน้ำมันดิบตกลงอย่างต่อเนื่องตั้งแต่กลางปี 2557 จนถึงต้นปี 2559
จึงเริ่มหยุดนิ่งอยู่ในช่วง 40 - 50 ดอลลาร์ต่อบาร์เรล

สภาพการณ์ราคาน้ำมันตกต่ำไม่ได้กระตุ้นให้เกิดการบริโภค แต่นำไปสู่การกักตุนวัตถุดิบ
ซึ่งแสดงให้เห็นถึงเจตนาของ

-   ความพยายามที่จะร่วมมือกันทางฝั่งอุปทานโดยประเทศผู้ผลิตน้ำมัน

-   โรงงานผลิตน้ำมันต้นทุนสูงที่ไม่อาจอยู่รอดกำลังทยอยปิดตัวลง
    ส่งผลให้กำลังการผลิตโดยรวมลดลง

-   การเข้ามาลงทุนธุรกิจใหม่ในภาคส่วนนี้ลดลง

ราคาวัตถุดิบตั้งต้นน้ำมันเตาที่มีธาตุกำมะถันเจือปนอยู่ร้อยละ 3 หน้าโรงกลั่นบริเวณชายฝั่งสหรัฐฯ
(USGC) ซึ่งกำหนดโดย Platts ปรับเพิ่มขึ้นจาก 35 ดอลลาร์ต่อบาร์เรล (มิถุนายน 2559) เป็น
36 ดอลลาร์ต่อบาร์เรล (กันยายน 2559) และแตะราคาสูงสุดที่ 47 ดอลลาร์ต่อบาร์เรล
(กุมภาพันธ์ 2560) หากแปลงราคาน้ำมันเตาของเดือนมกราคม 2559 ให้อยู่ในฐาน 100
เป็นจุดอ้างอิง ภายในเดือนมีนาคม 2560 ราคาดังกล่าวจะปรับตัวสูงขึ้นถึง 2.28 เท่า
(อ้างอิงตามข้อมูลด้านล่าง)

[]

ค่าธรรมเนียมวัตถุดิบตั้งต้นน้ำมันเตาที่มีธาตุกำมะถันเจือปนอยู่ร้อยละ 3
หน้าโรงกลั่นบริเวณชายฝั่งสหรัฐฯ ซึ่งกำหนดโดย Platts ยังคงสูงตลอดทั้งปี อยู่ระหว่าง 3.5 –
6.5 ดอลลาร์ต่อบาร์เรล

ช่วงต้นปี 2559 ส่วนต่างระหว่างราคาน้ำมันถ่านหินและน้ำมันเตาสูงถึง 100 ดอลลาร์ต่อตัน (เกือบ
2 เท่าของราคาน้ำมันเตา) รัฐบาลจีนได้ริเริ่มนโยบายควบคุมการทำเหมืองแร่และการใช้ถ่านหิน
จึงส่งผลสะท้อนกลับไปยังราคาน้ำมันถ่านหิน และราคายังคงที่อยู่เช่นนั้นตลอดทั้งปี 2559 ตั้งแต่นั้นมา
ช่องว่างระหว่างราคาน้ำมันถ่านหินและน้ำมันเตาจึงลดลงเป็นอย่างมาก พึงตระหนักว่า
บริษัทผลิตและจำหน่ายคาร์บอนแบล็คของจีนส่วนใหญ่ใช้น้ำมันถ่านหินเป็นวัตถุดิบตั้งต้นซึ่งเดิมทีนั้น
ในบรรดาปัจจัยต่างๆ
ผู้ผลิตคาร์บอนแบล็คของจีนเพลิดเพลินกับการช่วงชิงความได้เปรียบทางด้านราคาอย่างเป็นแบบแผนมากยิ่งขึ้น
อันเนื่องมาจากความแตกต่างระหว่างราคาน้ำมันเตาและน้ำมันถ่านหินนั่นเอง

อีกทั้ง ในปี 2559 น้ำมันเตาคุณภาพสูงก็มีปริมาณลดลงไปด้วย
อุปสงค์จากอุตสาหกรรมคาร์บอนแบล็คที่เพิ่มขึ้นผลักดันให้เกิดการซื้อขายในปริมาณมากขึ้นด้วยค่าธรรมเนียม
10 – 35 ดอลลาร์ต่อตัน

ด้วยสถานการณ์ท้าทายเช่นนี้ บริษัทจึงริเริ่มกลยุทธ์ทางด้านการจัดซื้อจัดหา การผลิต
และด้านการเงินเพื่อรักษาผลประกอบการที่ดีเอาไว้ ซึ่งเราจะ

-   ปรับปรุงโรงงานผลิตของเราให้ฟื้นกลับสู่สภาพที่ดี

-   จัดซื้อจัดหาวัตถุดิบตั้งต้นเพื่อรักษาผลประกอบการที่ดีของบริษัทเอาไว้

-   ให้ความสำคัญกับรายการต้นทุน

-   วางตำแหน่งผลิตภัณฑ์ของบริษัทขึ้นใหม่ให้มีราคาสูงขึ้น โดยการผลิตคุณภาพสินค้าที่ดี
    จัดส่งได้อย่างยอดเยี่ยมทันเวลา และให้บริการหลังการขายที่ดีเลิศ

ความริเริ่มเชิงกลยุทธ์

ความเป็นเลิศในการปฏิบัติงาน

บริษัทยึดมั่นพันธสัญญาอย่างแน่วแน่ในทุกระดับขององค์กรเพื่อ (1) ความเป็นเลิศด้านการดำเนินงาน
(2) บรรเทาความเสี่ยงอย่างมีประสิทธิผล และ (3) มีวัฒนธรรมองค์กรที่มุ่งเน้นความปลอดภัย

พนักงานของบริษัทปฏิบัติหน้าที่ตามความรับผิดชอบของตนโดยได้รับการสนับสนุนจากกระบวนการทำงานที่มีประสิทธิภาพชัดเจน
และมีเครื่องมือช่วยบริหารจัดการด้านการเงินและดูแลความเสี่ยงจากการดำเนินงาน

ระบบบำบัดก๊าซซัลเฟอร์ไดออกไซด์ดำเนินการแล้วเสร็จพร้อมใช้ในปี 2560
และมีการทำงานอย่างเป็นที่น่าพอใจและได้มาตรฐานตามต้นแบบในการมีส่วนร่วมพิทักษ์รักษาสิ่งแวดล้อม

การวางตำแหน่งและสร้างความสัมพันธ์กับลูกค้า

บริษัทมีความพยายามสร้างความสัมพันธ์กับลูกค้าของเราเพิ่มมากขึ้น
โดยผ่านขั้นตอนการสนทนาสื่อสารอย่างต่อเนื่อง
ซึ่งขั้นตอนดังกล่าวนี้เป็นการบริหารจัดการอย่างมีประสิทธิผลระหว่างฝ่ายขายและฝ่ายการตลาดกับฝ่ายจัดซื้อของลูกค้า
ขั้นตอนนี้ยังขยายครอบคลุมไปถึงผู้มีส่วนเกี่ยวข้องสำคัญรายอื่นๆ
ทั้งในส่วนของบริษัทเองและในองค์กรของลูกค้าด้วย

อีกทั้ง บริษัทยังได้เริ่มกระบวนการปรับเปลี่ยนตำแหน่งทางการตลาดคาร์บอนแบล็คขึ้นใหม่
มุ่งเน้นไปที่การถ่ายทอดคุณค่าที่มีความหมายไปยังลูกค้า เราปรารถนาที่จะเป็นผู้ให้คำปรึกษา
ช่วยลูกค้ารับมือกับปัญหา และมีการลงทุนด้านเทคโนโลยี สมรรถนะ
และบุคลาการอย่างถูกต้องเหมาะสม
เพื่อให้ลูกค้าเห็นว่าเราเป็นผู้ให้คำปรึกษาปัญหาแทนที่จะแข่งขันกันทางด้านราคาเพียงอย่างเดียว

ชุมชน

บริษัทมีส่วนร่วมอย่างใกล้ชิดกับชุมชนท้องถิ่น ทั้งบริเวณภายในและพื้นที่ล้อมรอบโรงงานผลิต
เรามีความสัมพันธ์เกี่ยวข้องกับชุมชนอย่างต่อเนื่องสม่ำเสมอผ่านโครงการพัฒนาจำนวนมาก เช่น
โครงการน้ำดื่มเพื่อชุมชน โครงการสนับสนุนอาหารกลางวันให้เด็กนักเรียน
ให้ความช่วยเหลือผู้ประสบภัยพิบัติทางธรรมชาติ แผนงานตรวจสุขภาพ และทุนอุดหนุนต่างๆ เป็นต้น

การอนุรักษ์พลังงาน

บริษัทมุ่งเน้นการอนุรักษ์พลังงานในหลายแง่มุม โดยผ่านโครงการฝึกอบรมและสร้างจิตสำนึก

ความยั่งยืน

บริษัทถือพันธสัญญาในการรับมือกับความท้าทายที่ภาคอุตสาหกรรมเผชิญอยู่และรับผิดชอบต่ออนาคตของสิ่งแวดล้อม
โดยยึดเอาความเป็นเลิศด้านการดำเนินงานอย่างยั่งยืนมาใช้ปฏิบัติ
แนวคิดนี้สอดคล้องตามพันธสัญญาของกลุ่มอดิตยา เบอร์ล่า
ที่ใช้แนวทางการดำเนินธุรกิจอย่างยั่งยืนในระดับสากล กลุ่มมีความมุ่งเน้นอย่างชัดแจ้งที่จะ (1)
พิทักษ์ดูแลอย่างมีความรับผิดชอบ (2) สร้างความสัมพันธ์กับผู้มีส่วนเกี่ยวข้อง และ (3)
รองรับอนาคต

รางวัลและเกียรติยศ

บริษัทได้รับมอบรางวัลจากกระทรวงแรงงานตามโครงการรณรงค์ลดสถิติอุบัติเหตุจากการทำงานให้เป็นศูนย์
ประจำปี 2559

โครงสร้างตลาด

มีผู้ผลิตคาร์บอนแบล็คทั่วโลกกว่า 100 ราย ผู้ผลิตเหล่านี้แบ่งออกเป็นผู้ผลิตระดับโลก
ระดับภูมิภาคและระดับท้องถิ่น
ผู้ผลิตระดับโลกมีโรงงานซึ่งกระจายไปทั่วโลกและดำเนินการในระดับภูมิภาคเพื่อควบคุมต้นทุนการขนส่งสินค้า
ผู้ผลิต 3 รายใหญ่ ๆ ได้แก่ Birla Carbon, Cabot และ Orion
รวมกันถือส่วนแบ่งการตลาดประมาณ 34% ซึ่งเป็นการครองตลาด
ผู้ผลิตระดับโลกแข่งขันด้านคุณค่าในเวทีโลก ขีดความสามารถด้านการวิจัยและการพัฒนา
คุณภาพผลิตภัณฑ์ที่เหนือกว่าและความสัมพันธ์กับลูกค้าที่แข็งแกร่ง

ผู้ผลิตระดับภูมิภาคเป็นผู้ผลิตขนาดกลางที่ดำเนินงานในทวีปใดทวีปหนึ่งหรือเฉพาะในกลุ่ม 2-3
ประเทศ ผู้ผลิตระดับภูมิภาคที่สำคัญ ได้แก่ บริษัท OCI จำกัด บริษัท Sid Richardson Carbon
& Energy จำกัด บริดจ์สโตน คาร์บอน บริษั CSRC และโตไก คาร์บอน จำกัด
ผู้ผลิตบางรายจะดำเนินการผลิตจากโรงงานในประเทศเดียวก็อาจถือว่าเป็นผู้ผลิตระดับภูมิภาคได้เพราะมีขีดความสามารถในการผลิตที่อยู่ในเกณฑ์สูง
ผู้ผลิตระดับภูมิภาคแข่งขันกันในด้านข้อเสนอเรื่องราคา
คุณภาพและระยะทางที่ใกล้กับจุดของการบริโภค

ผู้ผลิตระดับท้องถิ่นเป็นผู้ผลิตที่มีโรงงานผลิตในประเทศเดียวและทำธุรกิจในตลาดขนาดเล็กที่มีอัตราร้อยละของการส่งออกต่ำมาก
ผู้ผลิตระดับท้องถิ่นเหล่านี้มีขนาดเล็กและส่วนใหญ่จะแข่งขันในตลาดท้องถิ่นด้านราคา

คาร์บอนแบล็คโดยเฉพาะอย่างยิ่งเกรดสำหรับยางรถและยางพารามีสัดส่วนคิดเป็นเกือบ 93%
ของการบริโภคคาร์บอนทั้งหมด มีความสำคัญต่อตลาดระดับภูมิภาค
เพราะเศรษฐกิจในการขนส่งสินค้ามีบทบาทในด้านการแข่งขันราคา
เนื่องจากความหนาแน่นของผู้ผลิตยางรถยนต์ในภูมิภาคเอเชียแปซิฟิก
จึงทำให้ตลาดนี้เป็นหนึ่งในตลาดที่ใหญ่ที่สุดของผู้บริโภคคาร์บอนแบล็คโดยคิดเป็นสัดส่วน 61%
ของการบริโภคทั่วโลก และการบริโภคจีนเป็นผู้ครองตลาด ตามด้วยอินเดีย ญี่ปุ่น เกาหลีใต้และไทย

ขณะที่ภูมิภาคส่วนใหญ่อยู่ในระดับสมดุลจนถึงปี 2553
โดยการบริโภคในจีนมากใกล้เคียงกับการผลิตในประเทศ
แต่หลังจากนั้นก็มีการขยายกำลังการผลิตอย่างรวดเร็วในจีน ทำให้ราคาน้ำมันถ่านหินถูกลง
และได้สร้างอุปสงค์ อุปทานที่ไม่ตรงกันในภูมิภาค ซึ่งนำไปสู่การใช้ในประมาณต่ำ
การแข่งขันที่รุนแรงและความกดดันเรื่องผลต่าง กำไร สถานการณ์ทวีความรุนแรงขึ้นในปี 2555
และมีแนวโน้มที่จะคงที่หรือลดลงในปีต่อๆ ไปพร้อมด้วยการผลิตในประเทศอื่นๆ
ในเอเชียที่หดตัวเนื่องจากการเพิ่มขึ้นในการผลิตและการส่งออกจากประเทศจีน
ซึ่งสถานการณ์ยังคงเกิดขึ้นอย่างต่อเนื่องมาจนถึงปี 2557-2558
อย่างไรก็ตามในปีนี้มีสิ่งที่แสดงให้เห็นถึงการเปลี่ยนแปลงของกลไกตลาดเนื่องมาจากการเปลี่ยนแปลงของราคาน้ำมันที่ลดลง
ประกอบกับการลดลงของอุตสาหกรรมการผลิตเหล็กที่ลดลงจากจีนทำให้ผู้ผลิตคาร์บอนแบล็คได้รับประโยชน์จากส่วนนี้
ทั้งผู้ผลิตยังคงแนวโน้มเป็นอย่างดี 2559-2560

ตลาดในประเทศไทย

เนื่องจากมีความอุดมสมบูรณ์ของยาง ประเทศไทยเป็นหนึ่งในประเทศที่สำคัญในการผลิตยาง
ทั่วโลกมีผู้ผลิตยางระดับโลก 5 รายทั่วโลก ระดับภูมิภาค 3 ราย
นอกเหนือจากส่วนยางสำหรับยานพาหนะ 2 ล้อ และยางใน ประเทศไทยส่วนใหญ่ผลิตยาง PCR
และเป็นผู้ส่งออกรายใหญ่ของยางเหล่านี้ไปยังทวีปอเมริกาเหนือ และสหภาพยุโรป
ตลาดยางนี้ต้องการคาร์บอนแบล็คในประเทศไทยคิดเป็นอัตราส่วนประมาณ 79%
และมีความสมดุลระหว่างการบริโภคโดยการผลิตสินค้ายาง
ผลิตภัณฑ์พิเศษเช่นหมึกและผู้ผลิตสารเคลือบ

การบริโภคคาร์บอนแบล็คในประเทศไทยคาดว่าอัตราการเติบโตเฉลี่ยต่อปีอยู่ที่ 5.8%
ควบคู่กับการผลิตยางรถ ในช่วงปี 2557-2563 เนื่องจากการลงทุนใหม่ๆ
ในประเทศจากผู้ผลิตยางรถยนต์ของประเทศจีน ยกเว้นช่วงตกต่ำในปี 2552
ความต้องการของตลาดสำหรับคาร์บอนแบล็คถูกขับเคลื่อนโดยการเพิ่มขึ้นของการส่งออกของยางรถส่วนบุคคล
ส่วนใหญ่เป็นเพราะการเพิ่มขึ้นจากการส่งออกและการเติบโตของการผลิตรถยนต์ที่แข็งแกร่งขึ้น

ประเทศไทยมีผู้ผลิตคาร์บอนแบล็ค 3 ราย

1. บริษัท ไทยคาร์บอนแบล็ค จำกัด - กำลังผลิตประมาณ 240,000 เมตริกตัน / ปี

2. บริษัท ไทยโตไกคาร์บอนโปรดักท์ จำกัด – กำลังผลิตประมาณ 180,000 เมตริกตัน / ปี

3. บริษัท บริดจ์สโตน คาร์บอนแบล็ค (ประเทศไทย) จำกัด - กำลังผลิตประมาณ 50,000
เมตริกตัน / ปี (ส่วนใหญ่ผลิตสำหรับโรงงานยางของตนเองในประเทศไทยและต่างประเทศ)

การนำเข้าเพิ่มขึ้นจากประเทศจีนเพิ่มขึ้นเนื่องจากส่วนผลิตที่เหลือในประเทศจีนและราคาวัตถุดิบที่มีราคาถูกกว่าเนื่องจากมีผู้ผลิตในประเทศรายที่สี่

ไทยคาร์บอนแบล็คเป็นผู้ผลิตคาร์บอนแบล็คที่ใหญ่ที่สุดของประเทศไทย เป็นส่วนหนึ่งของ Birla
Carbon
ที่มีข้อได้เปรียบที่โดดเด่นในการตลาดระดับโลกและการเข้าถึงลูกค้าในตลาดการส่งออกต่างๆ
เมื่อเทียบกับผู้ผลิตรายอื่นๆ ในภูมิภาค ผลิตภัณฑ์ของบริษัทฯ
เป็นที่ยอมรับในตลาดต่างประเทศรวมทั้งลูกค้าชาวญี่ปุ่นซึ่งเป็นส่วนสำคัญของภูมิภาคเอเชียตะวันออกเฉียงใต้
บริษัทฯ ส่งออกประมาณ 40-50%
ของการผลิตและสามารถตอบสนองความต้องการด้านคุณภาพของลูกค้าที่เข้มงวดผ่าน TQM
ขั้นสูงและกระบวนการวงกลมคุณภาพ

ความสำเร็จที่สำคัญ

• ความสัมพันธ์ที่แข็งแกร่งกับลูกค้าและความร่วมมือทางด้านเทคนิคอย่างต่อเนื่องกับลูกค้ารายสำคัญ

•
คุณภาพและความน่าเชื่อถือของผลิตภัณฑ์ที่ได้รับการยอมรับจากผู้ผลิตยางทั่วโลกช่วยให้มีภาพลักษณ์ของ
แบรนด์ที่แข็งแกร่งในภูมิภาคเอเชียแปซิฟิก

• ได้รับการรับรองคุณภาพ: ISO / TS 16949, ISO 14001, IQRS ระดับ 7, รางวัลพิเศษ
TPM และได้รับรางวัลคุณภาพ TPM และรางวัลยอดเยี่ยม TPM และ Deming Prize

• ต้นทุนการผลิตต่ำโดยการใช้โรงงานที่มีประสิทธิภาพและการปรับปรุงอย่างต่อเนื่องในด้าน

เทคโนโลยีและกระบวนการ การได้มาซึ่งโรงงานในโคลัมเบียได้พิสูจน์ว่ามีค่าสำหรับ TCB
โดยทำให้เข้าถึงการพัฒนาเทคโนโลยีล่าสุดของกระบวนการผลิตคาร์บอนแบล็ค

• บริการลูกค้าที่ดีเยี่ยมรวมทั้งการจัดส่งที่ตรงเวลาให้กับลูกค้ารายใหญ่ ๆ

• ทีมงานและคณะผู้บริหารที่มีประสบการณ์ มีคุณสมบัติและแรงบันดาลใจ

-   ฐานะการเงินมั่นคงสำหรับการลงทุนที่จำเป็นในกระบวนการผลิต เทคโนโลยีและสิ่งแวดล้อม

  • มุ่งเน้นการพัฒนาอย่างยั่งยืน ความสัมพันธ์ที่ดีกับผู้มีส่วนได้เสีย
  จริยธรรมทางธุรกิจสูงและการกำกับดูแลกิจการที่ดี

โอกาส

• ด้วยการเข้าถึงเทคโนโลยีจากการได้มาซึ่งโรงงานในโคลัมเบีย
ทำให้ผลิตภัณฑ์มีมูลค่าเพิ่มพร้อมทั้งเกรดพิเศษสำหรับยางต่าง ๆ และการใช้กับผลิตภัณฑ์ที่ไม่ใช่ยาง

•
เพิ่มการมีส่วนร่วมกับลูกค้าทั่วโลกในการใช้ประโยชน์จากการบริการระดับโลกและประวัติการบริการที่ดีเยี่ยม

• เป็นผู้นำด้านต้นทุนของตลาดในประเทศโดยการปรับปรุงเทคโนโลยีและกระบวนการ

• เมื่อเร็วๆ นี้บริษัทฯ
ได้มีการเปลี่ยนวัตถุดิบซึ่งทำให้บริษัทมีความได้เปรียบเหนือผู้ผลิตคาร์บอนแบล็คจากประเทศจีน

• พิกัดอัตราสูงของภาษีศุลกากรนำเข้ายางของประเทศจีนไปในประเทศสหรัฐอเมริกา
เป็นแรงส่งให้กับการผลิตยางรถยนต์ในประเทศอื่นในเอเซียอย่างประเทศไทยและเวียตนาม

• การลงทุนใหม่ๆ
จากผู้ผลิตยางรถยนต์ในกลุ่มประเทศเอเซียตะวันออกเฉียงใต้ทำให้บริษัทได้รับโอกาสในการเป็นผู้นำตลาด

อุปสรรค

• การใช้ผลิตภัณฑ์ทดแทนอาจถูกพัฒนาในระยะยาว
แนวโน้มในการติดฉลากยางอาจจะทำให้บริษัทยางเปลี่ยนไปใช้ยังผลิตภัณฑ์ที่มีต้นทุนต่ำลง
มีประสิทธิภาพน้อยลง แต่เป็นมิตรกับสิ่งแวดล้อม เช่น ซิลิกา
อย่างไรก็ตามยังไม่มีผลกระทบในอนาคตอันใกล้

ปัจจัยภายนอก

• การชะลอตัวของเศรษฐกิจโลกและภูมิภาคทำให้เกิดความไม่สมดุลของอุปสงค์และอุปทานในเอเชีย

• ความผันผวนของอัตราแลกเปลี่ยนเงินบาทกับดอลลาร์สหรัฐและสกุลเงินหลักอื่นๆ

• ความผันผวนของราคาวัตถุดิบถูกขับเคลื่อนโดยราคาน้ำมันในตลาดโลก

• ภัยพิบัติทางธรรมชาติในประเทศไทยหรือประเทศอื่นที่เป็นตลาดหลักของบริษัท

• บางประเทศอาจกำหนดกำแพงทางการค้าเพื่อปกป้องอุตสาหกรรมภายในประเทศ

งานที่ยังไม่ได้ส่งมอบ - ไม่มี –

+-----------------------------------------------------------------------+
| 3.  ปัจจัยความเสี่ยง                                                      |
+-----------------------------------------------------------------------+

บริษัทฯ มีวิธีการระบุความเสี่ยง การประเมินผลกระทบและมาตรการบรรเทาอย่างเป็นระบบ
คณะกรรมการของผู้บริหารรับผิดชอบการบริหารความเสี่ยง
และยังมีคณะกรรมการตรวจสอบของคณะกรรมการบริษัทฯ ทำการตรวจสอบความเสี่ยงต่าง ๆ
ที่เกี่ยวข้องกับธุรกิจและให้คำแนะนำฝ่ายบริหารอย่างต่อเนื่องเกี่ยวกับนโยบายและมาตรการการจัดการความเสี่ยงของบริษัทฯ
บริษัทฯ ได้ระบุความเสี่ยงหลักๆ ที่เกี่ยวข้องกับธุรกิจดังต่อไปนี้

1. ความเสี่ยงจากภายนอก

วงจรธุรกิจ

ธุรกิจของบริษัทฯ ได้รับผลกระทบจากการขึ้นลงของสถานการณ์เศรษฐกิจ วงจรต่าง ๆ
ส่งผลกระทบต่อยอดขาย สถานการณ์การแข่งขัน ราคาสินค้าและวัตถุดิบ ค่าใช้จ่ายในการดำเนินการ
รวมทั้งการจัดหาวัตถุดิบ

อุปสงค์อุปทานในภูมิภาคที่ไม่สอดคล้องกัน

การขยายตัวภาคการผลิตอย่างรวดเร็วของประเทศจีนในเวลาไม่กี่ปีที่ผ่านมาทำให้อุปสงค์อุปทานในภูมิภาคไม่สอดคล้องกัน
นำไปสู่การแข่งขันอย่างรุนแรงและทำให้ราคาและส่วนต่างยังอยู่ภายใต้สภาวะแรงกดดัน

บริษัทฯ
ได้ดำเนินการเพื่อเอาชนะการแข่งขันและหาทางแก้ไขผลกระทบขาลงของวงจรธุรกิจรวมทั้งอุปสงค์อุปทานในภูมิภาคที่ไม่สอดคล้องกัน
มาตรการที่ได้ทำได้แก่

-   การคงไว้ซึ่งความแตกต่างจากคู่แข่งโดยคุณภาพที่เหนือกว่าและการส่งสินค้าตรงเวลา

-   การเสริมสร้างความสัมพันธ์ที่แข็งแกร่งกับลูกค้า
    โดยการมีส่วนร่วมอย่างจริงจังและช่วยแก้ไขปัญหาของลูกค้าโดยยึดแนวทางลูกค้าเป็นศูนย์กลาง

-   การต่อรองสัญญาเป็นรายปีกับลูกค้ารายหลัก ๆ

-   หาและพัฒนาตลาดใหม่ ๆ และลูกค้าใหม่

-   แนะนำสายการผลิตสินค้าใหม่

-   เสริมสร้างทีมขายและการตลาดสำหรับสินค้าจากยางพาราและคาร์บอนแบล็คที่พิเศษเฉพาะ

-   ลงทุนอย่างต่อเนื่องในเทคโนโลยีและขั้นตอนการผลิตเพื่อลดต้นทุนและปรับปรุงประสิทธิภาพการผลิต

-   เสนอแพ็คเกจโซลูชั่นให้กับลูกค้าผ่านทางการขายและการตลาด
    รวมทั้งการผนึกกำลังระดับสูงกับบริษัทอื่น ๆ ในเครือเบอร์ล่าในภูมิภาค

-   การหาแหล่งวัตถุดิบในการผลิตแหล่งใหม่ใกล้กับสถานประกอบการและการปรับปรุงคุณภาพผลผลิตให้อยู่ภายใต้ต้นทุนที่กำหนดไว้

การผันผวนของราคาวัตถุดิบ

ราคาวัตถุดิบ เช่น น้ำมันที่ใช้ผลิตคาร์บอนแบล็คได้แสดงให้เห็นความผันผวนสูงควบคู่กับราคาน้ำมันดิบ
และ ราคาน้ำมันเชื้อเพลิงซึ่งสร้างความเสี่ยงในการพัฒนาวิธีกำหนดราคาที่เหมาะสม
การคาดการณ์ทางธุรกิจ
การจัดการสินค้าคงคลังและการรักษาส่วนต่างกำไรในการดำเนินงานในแต่ละรอบธุรกิจ

บริษัทฯ
กำลังใช้วิธีการกำหนดราคาที่เหมาะสมโดยมีความยืดหยุ่นตามสภาพตลาดเพื่อสู้กับราคาวัตถุดิบ
นอกจากนั้น รูปแบบการผลิตแบบลีน (Lean manufacturing model)
ช่วยป้องกันความเสี่ยงที่เกิดจากการเปลี่ยนแปลงมูลค่าสินค้าคงคลังในกรณีที่อุปสงค์ (Demand)
ขาดช่วงอย่างรุนแรง บริษัทฯ
ได้ดำเนินการปกป้องสินค้าคงคลังอย่างเหมาะสมโดยใช้เครื่องมือในการป้องกันความเสี่ยงของสินค้าโภคภัณฑ์

การเปลี่ยนแปลงในด้านนโยบายรัฐบาลที่เปลี่ยนแปลง

สถานการณ์เศรษฐกิจโลกได้ก่อให้เกิดความไม่แน่นอนระดับสูงต่อนโยบายของรัฐบาล
และเวลาในการดำเนินงานตามนโยบายก็มักไม่ตรงตามที่คาดหมาย การตัดสินใจของรัฐบาล เช่น
การดำเนินการตามสิทธิพิเศษ ภาษีตอบโต้การทุ่มตลาด อัตราภาษี อัตราค่าจ้าง มาตรการเงินเฟ้อ
ฯลฯ ส่งผลกระทบโดยตรงต่อธุรกิจของบริษัทฯ บริษัทฯ
ได้ดำเนินการเชิงรุกร่วมกับรัฐบาลเพื่อสะท้อนให้เห็นมุมมองด้านการบริหาร
และชี้นำนโยบายในทิศทางที่ถูกต้องรวมทั้งเตรียมความพร้อมสำหรับการปฏิบัติตามนโยบาย

ความผันผวนระดับสูงของอัตราแลกเปลี่ยนเงินตราต่างประเทศ

ความผันผวนของเงินตราสกุลสำคัญที่กระทบต่อผลดำเนินการทางธุรกิจของบริษัทฯ เช่น เงินบาท
เงินดอลลาร์สหรัฐ เงินเยน ได้เพิ่มขึ้นควบคู่กับความไม่แน่นอนทางเศรษฐกิจ
การดำเนินงานของบริษัทฯ ได้มีส่วนปกป้องระยะสั้นในระดับหนึ่ง
นอกจากนั้นการใช้เครื่องมือป้องกันที่มีอยู่ เช่น การสลับเงินตรา การทำสัญญาล่วงหน้า ฯลฯ
ยังมีส่วนป้องกันผลกระทบด้านความผันผวนของอัตราแลกเปลี่ยนต่อผลกำไร บริษัทฯ
ยังใช้มาตรการควบคุมต้นทุนหลายประการที่ช่วยป้องกันไม่ให้ขีดความสามารถในการแข่งขันลดลงโดยทิศทางการเปลี่ยนแปลงของอัตราแลกเปลี่ยน

ความผันผวนของอัตราดอกเบี้ย

การกู้เงินของบริษัทฯ เชื่อมโยงกับ LIBOR
และความผันผวนของอัตราดอกเบี้ยส่งผลกระทบต่อต้นทุนดอกเบี้ยและการเงิน บริษัทฯ
ใช้มาตราการสลับอัตราดอกเบี้ย (Interest rate swaps)
เพื่อป้องกันความผันผวนของอัตราดอกเบี้ย

ภัยธรรมชาติ

ภัยธรรมชาติ เช่น น้ำท่วม แผ่นดินไหว สึนามิ เฮอริเคน ฯลฯ ในภูมิภาคต่าง
ๆที่มีการดำเนินงานธุรกิจ หรือ เป็นที่ตั้งของซัพพลายเออร์รวมทั้งตลาดต่าง ๆ
ล้วนแต่กระทบธุรกิจของบริษัทฯ แม้ว่าบริษัทฯ
จะทำประกันภัยเพื่อรองรับผลกระทบทางการเงินอันเนื่องมาจากภัยธรรมชาติ
แต่ก็ไม่สามารถหลีกเลี่ยงผลกระทบที่เกิดจากภัยธรรมชาติขนาดใหญ่ได้

2. ความเสี่ยงจากภายใน

การขายที่เน้นลูกค้าผู้ผลิตยางยานพาหนะ

ยอดขายส่วนใหญ่ของบริษัทฯ มาจากลูกค้าที่ผลิตยางยานพาหนะ ดังนั้น
ยอดขายจึงอ่อนไหวในด้านการพัฒนาตลาดยางและยานยนต์
บริษัทได้กำหนดโครงการเพื่อมุ่งเน้นในการเพิ่มยอดขายจากกลุ่มลูกค้าที่ไม่ผลิตยางยานพาหนะ เช่น
สินค้าจากยางพารา น้ำหมึก น้ำยาเคลือบ เป็นต้น โครงการฯ ยังได้รวมไปถึง
การสร้างความแข็งแกร่งให้กับทีมการขายและการตลาด เพื่อแนะนำผลิตภัณฑ์ใหม่ ๆ
โดยผนึกกำลังกับบริษัทอื่น ๆ ในเครือเบอร์ล่าในภูมิภาค ฯลฯ

การพึ่งคู่ค้าสำคัญ ๆ ด้านสาธารณูปโภคท่าเรือ การขนส่ง ไอน้ำ และการขายกระแสไฟฟ้า

บริษัทฯ พึ่งพาคู่ค้าทางธุรกิจไม่กี่รายในเกณฑ์สูง เช่น การใช้ท่าเรือเพื่อนำเข้าวัตถุดิบ
การขนส่งน้ำมันและ คาร์บอนแบล็ค รวมทั้งการขายไอน้ำ บริษัทฯ
ได้ทำสัญญาระยะยาวกับคู่ค้ารายสำคัญ ๆ เพื่อให้แน่ใจว่าการ
ดำเนินงานจะไม่สะดุดและได้ราคาที่เกิดประโยชน์สูงสุด

เครื่องมือเครื่องจักรหยุดการทำงาน

การผลิตที่หยุดชะงักและเครื่องจักรหยุดทำงานสามารถก่อให้เกิดการปิดโรงงานระยะยาว บริษัทฯ
มีทีมบำรุงรักษาโรงงานที่มีประสบการณ์ ใช้วิธีการที่ดีที่สุดในการใช้เครื่องจักรและบำรุงรักษา
รวมทั้งมีระบบป้องกันและระบบแจ้งเตือนเพื่อบำรุงรักษาอย่างเข้มงวด
เพื่อให้อุปกรณ์การผลิตทุกชิ้นอยู่ในสภาพที่ดี ใช้มาตรการทำงานตามมาตรฐานในทุก ๆ ส่วน
และยังเก็บรักษาคลังอะไหล่ให้มีอย่างเพียงพอ

ความพร้อมด้านกำลังคนที่ได้รับการอบรมทางเทคนิค

เนื่องจากมีผู้ผลิตคาร์บอนแบล็คไม่กี่รายในประเทศไทย
ความพร้อมด้านกำลังคนในการผลิตและเทคโนโลยีสำหรับคาร์บอนแบล็คจึงมีจำกัด

บริษัทฯ มีโปรแกรมการอบรมทั้งภายในและภายนอกสำหรับพนักงาน
โดยมีแผนการพัฒนาที่กำลังเตรียมการและตรวจสอบพนักงานทุกคน นอกจากนี้
บริษัทยังมีโปรแกรมแลกเปลี่ยนความรู้และข้อมูลกับหน่วยงานคาร์บอนของเบอร์ล่าอื่น ๆ ตลอดทั่วโลก
เพื่อสามารถใช้เทคโนโลยีที่ก้าวหน้าใด ๆ ที่มีประสิทธิภาพได้ทันที บริษัทฯ
ยังใช้ทรัพยากรด้านเทคนิคจากหน่วยงานคาร์บอนของเบอร์ล่าอื่น ๆ รวมทั้งศูนย์เทคโนโลยีด้วย

ความเสี่ยงด้านการจัดเก็บและการดูแลรักษา

น้ำมันที่ใช้ผลิตคาร์บอนแบล็คหากเกิดความเสียหายกับคอนเทนเนอร์ระหว่างการขนส่งหรือการจัดเก็บ
ย่อมรั่วไหลและทำให้เกิดมลภาวะในพื้นที่เฉพาะ เพื่อป้องกันเรื่องดังกล่าวบริษัทฯ
ได้ปฏิบัติตามมาตรฐานสากลที่กำหนดสำหรับการขนส่งและการจัดเก็บ
แม้ว่าจะไม่เคยเกิดอุบัติเหตุเกี่ยวกับสินค้าเหล่านี้ แต่ในทางทฤษฎีถือว่ายังมีความเสี่ยง บริษัทฯ
ได้ทำประกันภัยหลายฉบับเพื่อครอบคลุมความเสียหายทางการเงินที่เกิดจากการรั่วไหลดังกล่าว

ความเสี่ยงด้านสุขภาพและความปลอดภัย

บริษัทฯ ให้ความสำคัญอย่างสูงสำหรับสุขภาพ ความปลอดภัยและสิ่งแวดล้อม
ซึ่งเรื่องนี้ได้รับการดูแลโดยตรงจากฝ่ายบริหารระดับสูงของบริษัท ที่จริง บริษัทฯ
เป็นผู้ผลิตคาร์บอนแบล็คเจ้าแรกในเอเชียที่ได้รับการรับรอง ISO 14001
เพื่อรับรองมาตรฐานสูงสุดด้านความสะอาดของสิ่งแวดล้อม

ขั้นตอนการผลิตคาร์บอนแบล็คไม่ได้ก่อให้เกิดของเสีย
ของเสียที่เป็นของเหลวคือน้ำที่ใช้ในกระบวนการ
ผลิตซึ่งได้รับการนำมาใช้ใหม่ทั้งหมดในกระบวนการและไม่มีการปล่อยออกสู่ภายนอก เนื่องจากเหตุนี้
บริษัทฯ จงได้รับ “รางวัลดีเด่นในการอนุรักษ์และฟื้นฟูแม่น้ำ”
จากรัฐมนตรีกระทรวงอุตสาหกรรมในปี 2552
ตัวอย่างก๊าซจากการผลิตได้รับการเก็บรวบรวมและทดสอบเป็นประจำ
ซึ่งเป็นไปตามมาตรฐานที่กำหนดโดยรัฐบาล บริษัทฯ
ยังมีระบบผลิตกระแสไฟฟ้าร่วมในการใช้ก๊าซที่ได้จากการผลิตร่วมกับการใช้ไอน้ำเพื่อผลิตกระแสไฟฟ้า
ซึ่งเป็นการลดการปล่อยก๊าซคาร์บอนอีกทางหนึ่ง

บริษัทฯ ยังมีแผนการลงทุนเป็นระยะ ๆ ในด้านอุปกรณที่จะปรับปรุงระบบควบคุมสิ่งแวดล้อม
รวมทั้งในกรณีขยายโครงการใด ๆ บริษัทฯ จะดำเนินการศึกษาผลกระทบสิ่งแวดล้อม (EIA)
ที่ทำโดยที่ปรึกษาอิสระและให้ได้มาซึ่งการอนุมัติตามที่จำเป็นจากกระทรวงอุตสาหกรรม

นอกจากจะให้ความสำคัญอย่างยิ่งยวดต่อความปลอดภัยของพนักงานโดยการอบรมอย่างเข้มข้น
และลงทุนในอุปกรณ์ความปลอดภัยแล้ว บริษัทฯ ยังทำการฝึกซ้อม จำลองสถานการณ์ฉุกเฉิน ฯลฯ
เพื่อให้แน่ใจพนักงานว่ามีความพร้อมด้านสุขภาพและความปลอดภัยในเกณฑ์สูง บริษัทฯ
ยังมีระบบที่แข็งแกร่งในการระบุความเสี่ยงและแก้ไขในฐานะเป็นส่วนหนึ่งของมาตรการการป้องกันเพื่อลดความเสี่ยงต่อเหตุการณ์ที่ส่งผลเสียต่อสุขภาพและความปลอดภัย
รวมทั้งจัดให้มีแผนการในเวลาฉุกเฉินอยู่พร้อมตลอดเวลา

บริษัทฯ ได้รับการรับรอง ISO/TS 16949, OHSAS 18001 และ ISO 14001 จาก BV
Certification (ประเทศไทย) อันเนื่องมาจากระบบคุณภาพและอาชีวอนามัย
ความปลอดภัยและสิ่งแวดล้อม รวมทั้ง ISO/IEC 17025
ซึ่งเป็นการรับรองทางห้องปฏิบัติการจากสำนักงานมาตรฐานอุตสาหกรรม และใบรับรองอื่น ๆ
ที่แสดงถึงความมุ่งมั่นของบริษัทฯ ด้านคุณภาพ ความปลอดภัยและสิ่งแวดล้อม

+-----------------------------------------------------------------------+
| 4.  สินทรัพย์ที่ใช้ในการประกอบธุรกิจ                                          |
+-----------------------------------------------------------------------+

ที่ดิน อาคารและเครื่องจักร (บริษัทฯ)

รายละเอียดของที่ตั้งและขนาดของที่ดินมีดังนี้

ที่ตั้ง จำนวนเนื้อที่ ผู้ครอบครอง

ไร่ งาน วา

1. โรงงานที่จ.อ่างทอง 186 1 305.4 โดยบริษัทฯ

2. บ้านพักพนักงานที่ จ.อ่างทอง 3 0 0 โดยบริษัทฯ

3. คลังน้ำมันที่ จ.ศรีราชา 12 0 76 โดยบริษัทฯ

4. บ้านพักพนักงาน (เพิ่มเติม)ที่ จ.อ่างทอง 17 3 87 โดยบริษัทฯ

รวมพื้นที่ทั้งหมด 218 4 468

ดังนั้นรวมพื้นที่ทั้งหมด 219 1 68

รวมมูลค่าตามบัญชี คือ 138,533,412 บาท

บริษัทฯ ไม่มี อุปกรณ์หรือเครื่องจักรใดๆ ที่มีมูลค่าทางบัญชีเกินกว่า 10% ของสินทรัพย์รวม
สินทรัพย์รวมของบริษัทตามมูลค่าสุทธิตามบัญชี (Net Book Value) ได้แสดงไว้ในงบการเงิน

รายละเอียดของทรัพย์สินรวม (หน่วย : พันบาท)

  ---- ---------------------------------- ------------------- ---------------
       รายการ                             งบการเงินเฉพาะบริษัท   งบการเงินรวม

  1    ที่ดิน                                138,533             138,533

  2    อาคาร, ถนน และสิทธิการเช่า            759,260             759,260

  3    โรงงานและเครื่องจักร                  4,770,814           4,770,814

  4    เฟอร์นิเจอร์,เครื่องตกแต่งและอุปกรณ์       75,720              75,720

  5    ยานพาหนะ                           15,701              15,701

  6    โรงงานและเครื่องจักรระหว่างก่อสร้าง      258,850             258,850

       ราคาทุน                             6,018,878           6,018,878

       หัก ค่าเสื่อมราคาสะสม                  4,602,217           4,602,217

       มูลค่าสุทธิตามบัญชี                      1,416,054           1,416,054
  ---- ---------------------------------- ------------------- ---------------

ที่ดิน อาคารและอุปกรณ์

[]

ที่ดิน อาคารและอุปกรณ์ (ต่อ)

[]

รายละเอียดของเงินลงทุนในบริษัทร่วม

[]

นโยบายการลงทุน

บริษัทดำเนินธุรกิจหลักคือการผลิตคาร์บอนแบล็ค ดังนั้นบริษัทจึงพยายามหาโอกาสและช่องทางที่จะขยายกิจการโดยมุ่งเน้นการเติบโตของธุรกิจคาร์บอนแบล็ค สืบเนื่องจากนโยบายการเติบโตของบริษัท จะเห็นได้ว่ากำลังการผลิตได้โตขึ้นจากแรกเริ่มที่ 16,000 เมตริกตันต่อปี ขยายเป็น 275,000 เมตริกตันต่อปี จากการขยายสายการผลิตทั้ง 6 สาย และลดคอขวดในขบวนการผลิต (debottlenecking) รวมทั้งปรับปรุงขบวนการผลิตให้ดีขึ้น แต่ปัจจุบันบริษัทฯ คงกำลังการผลิตอยู่ที่ 240,000 ตันต่อปีเนื่องจากหยุดพักสายการผลิตที่ 1 ในปีที่ผ่านมา

การตัดสินใจลงทุนของบริษัทขึ้นอยู่กับการพิจารณาโอกาสในการเติบโต ผลตอบแทนจากการลงทุน ความสามารถในการเติบโตของบริษัท และเม็ดเงินที่จะลงทุน ตลอดจนคำนึงถึงประเภทของธุรกิจที่บริษัทจะลงทุน 

การลงทุนของบริษัทได้มุ่งเน้นที่ธุรกิจหลัก ซึ่งก็คือธุรกิจผลิตคาร์บอนแบล็ค
ซึ่งบริษัทและกลุ่มอดิตยาได้มีแผนการเติบโตในสายธุรกิจผลิตคาร์บอนแบล็ค
ปัจจุบันบริษัทศึกษาความเป็นไปได้ในการลงทุนในโครงการคาร์บอนแบล็คในประเทศที่เป็นตลาดใหม่ๆและมีโอกาสเติบโต

บริษัทมุ่งมั่นที่จะแสวงหาโอกาสในการขยายการผลิตและลงทุนอย่างต่อเนื่องเพื่อให้ผู้ถือหุ้นได้รับผลตอบแทนจากการลงทุนสูงสุด

+-----------------------------------------------------------------------+
| 5.  ข้อพิพาททางกฏหมาย                                                   |
+-----------------------------------------------------------------------+

-   ไม่มี -

+-----------------------------------------------------------------------+
| 6.  ข้อมูลทั่วไปและข้อมูลสำคัญอื่น                                             |
+-----------------------------------------------------------------------+

ข้อมูลทั่วไป

ชื่อ : บริษัทไทยคาร์บอนแบล็ค จำกัด (มหาชน)

ทะเบียนเลขที่ : 0107537001251

ประเภทธุรกิจ : ผู้ผลิตคาร์บอนแบล็ค

ที่ตั้งสำนักงานใหญ่ : 888/122, 888/128 อาคารมหาทุนพลาซ่าชั้น 12

ถนนเพลินจิต ลุมพินี ปทุมวัน กรุงเทพฯ 10330

โทรศัพท์ 0-2253-6745-54

โทรสาร 0-2254-9031, 0-2253-2812

E-mail : mukut.gupta@adityabirla.com

rajesh.k.jha@adityabirla.com

orawan.rak@adityabirla.com

Website: http://www.birlacarbon.com

http://www.adityabirla.com

ที่ตั้งโรงงาน : 44 หมู่ที่1 ถนนอยุธยา-อ่างทอง ตำบลโพสะ อำเภอเมือง จังหวัดอ่างทอง 14000

โทรศัพท์ (035) 672-150-4

โทรสาร (035) 672-148-9

นักลงทุนสัมพันธ์

ฝ่ายการเงินบริษัท : 1. นายราเจส เค จาห์

(นักลงทุนสัมพันธ์) โทรศัพท์ 035-617100

โทรสาร 02-254-9031

E-mail : mukut.gupta@adityabirla.com

rajesh.k.jha@adityabirla.com

orawan.rak@adityabirla.com

ข้อมูลอ้างอิง

นายทะเบียนหลักทรัพย์ : บริษัทศูนย์รับฝากหลักทรัพย์ (ประเทศไทย) จำกัด

62 ถนนรัชดาภิเษก เขตคลองเตย กรุงเทพฯ 10110

  โทรศัพท์ 0-2229-2800

  โทรสาร 0-2359-1259

ผู้แทนผู้ถือหุ้นกู้ : - ไม่มี –

ผู้สอบบัญชี : 1. นางสาวอรวรรณ ชุณหกิจไพศาล ผู้สอบบัญชีรับอนุญาตเลขที่ 6105

2. นายไวโรจน์ จินดามณีพิทักษ์ ผู้สอบบัญชีรับอนุญาตเลขที่ 3565

  3. นายวัยวัฒน์ กอสมานชัยกิจ ผู้สอบบัญชีรับอนุญาตเลขที่ 6333

  4. นางวิไล บูรณกิตติโสภณ ผู้สอบบัญชีรับอนุญาตเลขที่ 3920

  บริษัท เคพีเอ็มจี ภูมิไชย สอบบัญชี จำกัด

ชั้น 48 เอ็มไพร์ทาวเวอร์ 195 ถนนสาทรใต้ กรุงเทพฯ

โทรศัพท์ 0-2677-2000

โทรสาร 0-2677-2222

สถาบันการเงินที่ติดต่อประจำ : 1. ธนาคารกรุงเทพ จำกัด (มหาชน)

2.  2. ธนาคารไทยพาณิชย์ จำกัด (มหาชน)

3. ธนาคารกสิกรไทย จำกัด (มหาชน)

3.  4. ธนาคารซิตี้แบงค์ เอ็น.เอ

4.  5. ธนาคาร ฮ่องกง และ เซี่ยงไฮ้ แบงกิ้งคอร์ปอเรชั่น จำกัด

5.  6. ธนาคารสแตนดาร์ดชาร์เตอร์ (ไทย) จำกัด (มหาชน)

7.  ธนาคารอินเดียนโอเวอร์ซีส์

8.  ธนาคารกรุงไทย

9.  ANZ Bank (Thai) Public Co.,Ltd

10. ธนาคาร มิซูโฮ คอร์ปอเรต จำกัด